asos嘅運費係幾多？點樣計嘅？
asos會根據你所揀嘅貨品同運送方法計算運費，以寄送香港嚟計，標準運送每單收取hk$78運費，不過只要消費滿hk$323就可以享免費標準運送服務，大概6個工作天內到貨。想快啲收到可以轉用特快運送，費用係每單hk$300，大概3個工作天內到貨，要消費滿hk$1,500先可享免費特快運送服務架！
另外，值得一提嘅係asos除咗可以揀直送上門之外，特快運送仲可以揀去順豐站自取服務，大家可以睇清楚～
經asos官網購物係可以免費退貨嘅，喺28日內完成退貨就可獲得全額退款，而喺29日至45日內完成退貨就只可以獲得相同金額嘅 gift voucher 一張，要留意返啦！退貨記得要包留完整包裝。邢退貨方法都比較簡單，只要上返官網print張退貨表格，填完拎去指定7-11或順豐智能櫃都一樣可以做到退貨。